Herder Sa

Herder Sa, es la pseudonimo di Sady Miguel Rataichesck, Idisto naskinta en 1939, en Ascurra, en Santa Catarina, sudala stato di Brazilia. Il habitis til matura evo en Blumenau, en la sama stato, havas du filii e tri nepoti e nun, kun sua spozino, habitas Florianópolis, sur la insulo Santa Catarina, chef-urbo dil samnoma stato.

Sa, esis jurnalisto, docisto (pri la Franca linguo) en liceo statala, advokato e direktisto en korto judiciala. Il studiis la Franca, l'Italiana, la Hispana, la Germana ed anke plura lingui auxiliar: Interlingue, Novial (surfacale) e, definitive, Ido. Sa debutis en Idia en 2000 per mesajo en la Yahoo-grupo Idolisto.

 Bibliografio 
 2021: Spegulo qua reverberas sun-levi. Kolekturo de 21 original Ido-poemi, kun prefaco da Gonçalo Neves. Espinho: Editerio Sudo, 80 p. (pdf-edituro)
 2021: Che la linguiferio. Kolekturo de 16 original Ido-rakonti, kun prefaco da Gonçalo Neves. Espinho: Editerio Sudo,  148 p. (pdf-edituro)

Kategorio:Idisti
Kategorio:Skriptisti en Ido